Πληροφορίες: Μαρία Καμπούρη

**Αθήνα: 28.07.2016**

**Αρ. Πρωτ.: 1153**

**Προς: - κα Χρ. Καλογήρου, Περιφερειάρχη Βορείου Αιγαίου**

**ΘΕΜΑ: Επιτακτική η ανάγκη δημιουργίας και λειτουργίας Μικτού Κέντρου Διημέρευσης & Ημερήσιας Φροντίδας Ατόμων με Αναπηρία στην Περιφερειακή Ενότητα Χίου**

**Κοιν:[ΠΙΝΑΚΑ ΑΠΟΔΕΚΤΩΝ]**

***Αξιότιμη κυρία Περιφερειάρχη,***

Με το παρόν έγγραφό της η Εθνική Συνομοσπονδία Ατόμων με Αναπηρία επιθυμεί να εκφράσει την υποστήριξή της στο δίκαιο αίτημα του Παγχιακού Συλλόγου Ατόμων με Αναπηρία που αποστάλθηκε σε σας και κοινοποιήθηκε σ’ εμάς με το υπ. αρ. πρωτ. 73/29.06.2016 έγγραφό του, το οποίο αφορούσε στην έκδοση Πρόσκλησης για τη δημιουργία και λειτουργία Μικτού Κέντρου Διημέρευσης & Ημερήσιας Φροντίδας Ατόμων με Αναπηρία.

Λαμβάνοντας υπόψη ότι στο νησί της Χίου:

α) δεν λειτουργεί Δομή που να παρέχει υπηρεσίες παρόμοιες με αυτές που προσφέρουν τα Κέντρα Διημέρευσης & Ημερήσιας Φροντίδας και οι απόφοιτοι του ΕΕΕΕΚ ή τα άτομα με αναπηρία που φοιτούν στη γενική εκπαίδευση να αναγκάζονται μετά τα 18 τους χρόνια να παραμένουν κλεισμένα στο σπίτι, γεγονός που αποβαίνει σε βάρος τόσο των ίδιων όσο και των οικογενειών τους,

β) η υπαγωγή του ΚΕΚΥΚΑΜΕΑ Χίου στο Νοσοκομείο είχε ως αποτέλεσμα την παύση υπηρεσιών ιδιαίτερα σημαντικών για τα άτομα με αναπηρία και τη λεηλασία ενός σύγχρονου κτιρίου. Όπως γνωρίζετε, η Ε.Σ.Α.μεΑ. και οι φορείς μέλη της επανειλημμένα έχουν εκφράσει την θέση ότι η επιστροφή των πρώην ΚΕΚΥΚΑΜΕΑ στον τομέα της πρόνοιας είναι απαραίτητη προκειμένου να μπορέσουν να επιτελέσουν τους σκοπούς για τους οποίους δημιουργήθηκαν και να συμβάλουν στην αποϊδρυματοποίηση των ατόμων με αναπηρία και την παροχή ουσιαστικής μέριμνας,

ως εκ τούτου και δεδομένης της οικονομικής κρίσης που μαστίζει τη χώρα και προκειμένου η Περιφέρεια να καλύψει τις ανάγκες των πιο ευάλωτων πολιτών της, μεταξύ των οποίων συγκαταλέγονται τα άτομα με αναπηρία και οι οικογένειές τους, παρακαλούμε όπως ικανοποιήστε το δίκαιο αίτημα του Παγχιακού Συλλόγου Ατόμων με Αναπηρία για τη λειτουργία Μικτού Κέντρου Διημέρευσης & Ημερήσιας Φροντίδας Ατόμων με Αναπηρία.

Ελπίζοντας ότι θα ανταποκριθείτε θετικά στο δίκαιο αίτημά μας.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**[ΠΙΝΑΚΑ ΑΠΟΔΕΚΤΩΝ]**

* κ. Στ. Καραμαντζή, Αντιπεριφερειάρχη Περιφερειακής Ενότητας Χίου
* κ. Μ. Βουρνού, Δήμαρχο Χίου
* κ. Α. Μιχαηλίδη, Βουλευτή Χίου
* κ. Π. Μηταράκη, Βουλευτή Χίου
* κ. Γ. Πλακωτάρη, Προϊστάμενο ΕΥΔ ΕΠ «Βορείου Αιγαίου 2014 – 2020»
* κα Σ. Μιχάλα, Πρόεδρο Περιφερειακής Ομοσπονδίας Ατόμων με Αναπηρία Βορείου Αιγαίου & Πρόεδρο του Παγχιακού Συλλόγου Ατόμων με Αναπηρία